Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Türgi käivitas Kirde-Süürias, Iraagi piiri lähedal, sõjalise rünnaku,
sihiga hävitada piirkonnast kõik terrorirühmitused.
USA president Trump hoiatas Türgi presidenti
mitte väljuma oma lahinguplaanidest või Ameerika on sunnitud vastama,
mis viib Türgi majanduse hävinguni.
Enamik Iisraeli juute alustas täna õhtul paastumist
seoses ülima püha Yom Kippuri ehk Lunastuspäevaga.
Türgi armee käivitas eile õhtul Kirde-Süürias, Iraagi piiri lähedal,
sõjalise rünnaku.
Kohalike allikate teatel avasid Türgi kahuripatareid tule
Süüria Demokraatlike Jõudude positsioonide pihta.
Kurdide juhitud allianss on viimastel aastatel olnud
peamiseks maaväeks USA juhitud ISISe vastasele koalitsioonile.
President Erdogan rõhutas,
et USA ja Türgi delegatsioonid peavad siiani kõnelusi
nn turvatsooni loomiseks Türgi-Süüria piiril,
mida Ankara peab oluliseks oma julgeolekule.
Erdogan toonitas siiski,
et kõnelused sõjalist operatsiooni Kirde-Süürias edasi ei lükka.
USA ja meie delegatsioonid pidasid kõnelusi
ja need kestavad.
Need jätkuvad sama intensiivselt
pärast eileõhtust kõnet.
Tegime otsuse.
Ütlesime, et võime ühel õhtul kohale ilmuda
Türgi juht teatas ka plaanist külastada novembris Washingtoni,
kus ta plaanib arutada oma kolleegi D. Trumpiga Türgi-USA suhteid
ja arenguid regioonis.
Washingtonis kinnitas USA president, et ei hoia NATO liitlase Türgi poole
USA toetatud SDF võitlejate arvelt, kus domineerivad peamiselt kurdid,
kui USA otsustas 50 eriüksuslast Süüriast välja viia.
Oleme olnud Süürias aastaid. Süüria pidi olema lühiajaline projekt.
Pidime korraks sinna minema ja kohe tagasi tulema.
See oli mitu aastat tagasi.
Meil on piirkonnas vaid 50 sõdurit. See on väike sektor.
Ma ei taha, et need 50 viga või surma saaksid.
Ma ei taha, et meie inimestega midagi halba juhtuks.
Ütlesin seda ka president Erdoganile.
Kui keegi viga saab, tuleb suur probleem.
President Trumpi teatel hoiatas ta Türgit
mitte ületama oma väljakuulutatud lahinguplaane,
või Ameerika on sunnitud vastama. Trump kordas siiski,
et otsus USA väed piirkonnast ära viia on mõeldud nende kaitseks.
Samas toonitas ta, et regiooni riikidel on aeg ise ISISega tegeleda
ja USA vägedel tagasi koju tulla.
Kui Türgi teeb midagi ülemäärast, ründame karmilt nende majandust.
Aga mis puudutab sõdureid, oli meil seal vaid 50 sõjaväelast.
See on väike ala.
Ma ei taha jätta neid kompromiteerivasse olukorda.
Ütlen teile, et kõik respekteerivad taas meie riiki.
Kui tahame mis tahes põhjusel sinna tagasi minna, sest halbu asju juhtub,
oleme 7000 miili kaugusel.
ISIS või kutsuge neid kuidas soovite, on aga sealsamas.
Nad puudutavad mitmeid riike, mida just mainisin.
Üks neist on Iraan. Iraan vihkab ISISt ja ISIS vihkab neid.
Iraak, nagu teate, Türgi, Süüria - las nemad tegelevad sellega.
Meie tahame oma sõdurid tagasi koju tuua.
Möödas on aastaid. Paljudel juhtudel isegi aastakümneid.
Vaatamata president Trumpi plaanile USA väed koju tuua,
väitis kõrge USA ametnik, et see ei toimu kohe.
Washingtonis grupi reporteritega anonüümselt kõnelenud ametnik ütles,
et 50 eriväelast viiakse Türgi piirilt teistesse USA baasidesse Süürias.
Ta toonitas, et otsust ei tohi pidada USA toetuseks
Türgi sõjalisele operatsioonile,
vaid pigem fakti tunnistamiseks, et Türgi kavatseb tegutseda
ja seetõttu tuleb USA väed ohutsoonist ära viia.
Lisaks nimetas ametnik vastutustundetuks kõiki, kes väidavad,
et Trump andis Türgile veresaunaks loa.
Brüsselis kutsus EL Türgit vaoshoitusele ja hoiatas Ankarat,
et vaatamata põhjendatud julgeolekumuredele,
süvendab sõjaline operatsioon Kirde-Süürias elanike kannatusi
ja viib massilise sisemigratsioonini,
kuid riskib ka poliitiliste jõupingutuste õõnestamisega.
Lisaks õhutas EL nn Astana garantoreid
ehk Venemaad, Türgit ja Iraani tagama vaenutegevuse peatamist,
kaitset tsiviilelanikele
ning et Süürias liiguks takistamatult, ohutult ja järjepidevalt humanitaarabi.
Jeruusalemmas kiitis peaminister Netanyahu
Jeruusalemma suhteid Moskvaga juudiriigi julgeolekule ülioluliseks.
Juudi kalendri uue aasta üritusel peaministri kantseleis
rõhutas Netanyahu, et keset väljakutseid Iisraeli ümber
on tähtis säilitada Venemaaga tihe koostöö ja koordineerimine.
Mul oli tähtis vestlus Venemaa presidendi Putiniga.
Kohtusin temaga mõne nädala eest Iisraeli julgeoleku teemadel.
Ka see vestlus oli tähtis Iisraeli julgeolekule.
Meid ümbritsevad suured väljakutsed,
kuid saame abi tähtsast koostööst ja koordineerimisest Venemaaga,
See on meile ülioluline ja see jätkub.
Netanyahu mainis ka kasvavaid pingeid
Iisraeli põhirivaali Iraani suunalt.
Ta toonitas, et kuigi Islamivabariik püüab juudiriiki avalikult hävitada,
kaitseb Jeruusalemm otsustavalt Iisraeli kõigi vajalike vahenditega,
mis on juba ootevalmis.
Enamik Iisraeli juute alustas täna õhtul paastumist
seoses ülima püha Yom Kippuri ehk Lunastuspäevaga.
Julgeoleku tagamiseks sulges IDF kõik Palestiina alade piirid,
sh Läänekaldal ja Gaza sektoris.
Piiripunktid avatakse taas homme keskööl.
Üle piiri pääseb vaid humanitaar-, meditsiinilistel ja erijuhtumitel.
Jeruusalemma ümbrusse paigutati politsei ja piiripolitsei väesalgad,
ning tulipunktides, eriti piirialadel, suurendati patrullide arvu.
Ben Gurioni lennuväli lõpetas töö täna kell 13.50
ja avatakse taas homme õhtul kell 22.30.
Enne tänast lunastuspäeva
täitsid ortodokssed ja usklikud juudid oma traditsioonilisi kombeid,
mida nad usuvad asendavat kunagisi templiohvreid.
Need hõlmavad kanade keerutamist peade kohal
ja taskute tühjendamist voolavasse vette,
mis lunastavat neid uskumuse järgi pattudest.
Kanade keerutamine peade kohal kannab nime 'kapparot'
ja ultraortodoksi juudid usuvad, et nii kanduvad patud üle linnule.
Igal aastal enne Yom Kippuri,
on meil nende kümne meeleparanduspäeva jooksul võimalik
mitmed patud põhjaliku meeleparanduse järel
nö üle kanda kanale või rahale, ja anda need heategevuseks.
Ja nii lunastame õige meeleparanduse teel paljugi.
Just seda siin teemegi.
Iisraeli Vahemere äärsel rannikul pidasid ultraortodoksid
ja teised usklikud juudid tseremooniaid nimega 'Tashlich',
kus tühjendatakse taskud voolavasse vette,
mis sümboliseerib pattude merre heitmist.
Peame oma patud merre viskama.
Aitäh vaatamast!
Lunastuspäeva tõttu homme TV7 Iisraeli uudiseid eetris pole.
Jätkame taas 10. oktoobril.
Soovin kõigile usklikele vaatajaile kerget paastu!
Palvetage Jeruusalemma rahu ja Iisraeli pääste eest!
Olen Jonathan Hessen. Kena õhtut! Kohtumiseni neljapäeval!
Tõlge: Monika Jaaguri